Ivan Birta-Cei patru titani ai neamului românesc

Maratonist în promovare, cercetare și sete de cunoaștere, Ivan Birta descrie cu probe un cosmos real pentru cunoscători. Destine, titani, vieți care au intrat în istoria neamului românesc, sunt așezate la loc de frunte în ierarhia valorilor. Cel care se recunoaște vinovat că a visat să ajungă academician, doctor în științe, Ivan Birta este copleșit de informațiile lăsate de anticii României, simte cum se revarsă din inima sa mândria de a fi român.

Constantin Brâncuși, românul care a defi nit arta la nivel global, cel care în 1990 – post mortem – a devenit membru al Academiei Române, sculptorul care prin precizia detaliilor din opera sa, a intrat în conștiința universală, are loc de cinste în această carte. Afl ăm că indiferent de locul în care și-a conceput opera, atmosfera a fost întotdeauna românească. Mihai Eminescu, la vârsta de 32 de ani (1882) a mărturisit că nu cunoaște mândrie mai mare decât să fi i român. Cele trei artefacte despre care se face referire în scrierea de față, au o valoare literară și istorică covârșitoare, cuprinzând un adevărat univers de prezentare.

La valorifi carea manuscriselor inedite ale lui Eminescu, autorul a avut în vedere abordarea următoarelor segmente: mărimea scrisului, stilul liniilor de bază, forma și înclinarea literelor, presiunea scrisului lăsat pe hârtie, spațierea dintre linii și cuvinte. Evaluarea noilor manuscrise eminesciene, a durat trei luni.

Nu putea lipsi Nicolae Iorga, ilustru om de cultură, una dintre cele mai ascuțite minți ale neamului românesc. Istoricul literar Barbu Theodorescu spunea “Savantul a cărui operă îmbrățișează întreaga dezvoltare a omenirii, fără pereche între cărturarii lumii, aparține neamului românesc”. Și nu în ultimul rând, George Enescu, Bardul de la Liveni, Luceafărul muzicii românești, cum l-a denumit Zeno Vancea. Fondul George Enescu se constituie din multe piese originale, muzicale ori fotografi i ce reprezintă o noutate absolută. Traduceri, transliterări, fotografi i, studii comparative, totul înseamnă muncă laborioasă pentru care îl felicit din inimă pe autor.

Doina Bârcă

Contents